Σαλάτα Waldorf
Ξινόμηλο και σελινόριζα είναι τα βασικά υλικά της κλασικής αμερικανικής σαλάτας που πρωτοπαρουσιάστηκε το 1893 στο ξενοδοχείο «Waldorf Astoria», από όπου πήρε και το όνομά της.
2 σελινόριζες, καθαρισμένες, χυμός από 1 λεμόνι , 2 ξινόμηλα, καλά πλυμένα, με τη φλούδα , 4 κουτ. σούπας μαγιονέζα , 2 κουτ. σούπας γιαούρτι αγελαδινό, στραγγιστό , 1 φλιτζ. τσαγιού ξανθές σταφίδες , 2 αντίβ, χωρισμένα στα φύλλα τους, 1 φλιτζ. τσαγιού καρυδόψιχα , αλάτι, φρεσκοτριμμένο πιπέρι
Για να φτιάξουμε σαλάτα Waldorf, ξεκινάμε κόβοντας τις σελινόριζες αρχικά σε λεπτές φέτες και στη συνέχεια σε μπαστουνάκια πάχους 0,5 εκ. και μήκους μέχρι 5 εκ. Τα αλατοπιπερώνουμε και τα ραντίζουμε με τον μισό χυμό λεμονιού για να μη μαυρίσουν. Κόβουμε τα ξινόμηλα σε εξίσου λεπτές φέτες, αφαιρούμε σκληρούς πυρήνες και κουκούτσια και τις κόβουμε σε μπαστουνάκια ίδιου μεγέθους με της σελινόριζας. Τις ραντίζουμε με τον υπόλοιπο χυμό λεμονιού.Σε ένα μεγάλο μπολ ανακατεύουμε καλά τη μαγιονέζα και το γιαούρτι, προσθέτουμε τις σελινόριζες, τα 3/4 της ποσότητας του μήλου, τις σταφίδες, αλάτι και πιπέρι.Γεμίζουμε τα πιο γερά και τρυφερά φύλλα των αντίβ με το μείγμα και τα τακτοποιούμε ωραία σε πιατέλες. Στολίζουμε με τα υπόλοιπα μπαστουνάκια μήλου και την καρυδόψιχα.
Μήλο,Σελινόριζα,Χριστούγεννα,Χορτοφαγικά